Frongoch interneringsleir

Frongoch interneringsleir utenfor den walisiske landsbyen Frongoch i grevskapet Gwynedd ble opprettet som en provisorisk leir for tyske krigsfanger under første verdenskrig og deretter Påskeopprøret i 1916 som et sted for å internere irske opposisjonelle og revolusjonære som kjempet for irsk frihet og selvstendighet.

 Historie 
Opprinnelig ble leiren opprettet for å oppbevare tyske krigsfanger under første verdenskrig i et tidligere gult destilleri og primitive hytter, men i kjølvannet av påskeopprøret i Dublin i Irland i 1916, ble de tyske fangene flyttet, og stedet ble brukt som interneringsleir for omtrent 1800 irske republikanere, blant dem kjente personer som Michael Collins, som fikk status som krigsfanger. Blant fangene var den senere Hollywood-skuespilleren Arthur ShieldsBoylan, Henry (1999): A Dictionary of Irish Biography. Dublin: Gill and Macmillan. ISBN 0-7171-2945-4. og sportsmannen og sportsdommeren Tom Burke. Det er en vanlig misforståelse at Éamon de Valera også ble fengslet i Frongoch, men han satt som vanlig fange i fengslene Dartmoor, Maidstone og Lewes i England. «Frongoch: Whisky Makers and Prisoners of War», Ballinagree.freeservers.com.


Oberst Frederick Arthur Heygate Lambert var leirkommandant.Frongoch Camp, Hansard - UK Parliament «1916 Letters | Easter Rising Ireland 1916», Letters1916.ie.

De irsk-republikanske internerte valgte sine egne kommandanter (denne praksisen ble fulgt i framtidige fengslinger/interneringer) og etablerte en kommandokjede.McGuffin, John (1973): Internment!, Anvil Books Ltd, Tralee, Ireland, s. 27-28. Leiren ble et ynglested for geriljaen til de irske opprørerne, med inspirerte organisatorer som Michael Collins som ga improviserte leksjoner i geriljataktikk. Senere ble leiren omtalt som ollscoil na réabhlóide, «Revolusjonens universitet».Granville, David (4. oktober 2002): «Plaque marks Frongoch internment camp», Irish Democrat.

Fangene fikk lov til å krysse elven Afon Tryweryn til en eng på gården Rhyd y Defaid (bokstavelig «sauegård») hvor kunne ha ulike fysiske aktiviteter, blant annet spille gælisk fotball. «Gaelic football: Frongoch plaque marks village's links to game», BBC 12. juni 2022«Frongoch Rugby Ball and Michael Collins' Hurl, Gallery 10: GAA: People, Objects & Stories | Decorative Arts & History», National Museum of Ireland.

Adelsmannen John Beresford, lord Decies, ble utnevnt til Chief Press Censor for Ireland med oppgaven å kontrollere og sensurere informasjonen etter opprøret i 1916, og han advarte pressen om å være forsiktige med hva de publiserte. William O'Briens Cork Free Press var en av de første avisene han undertrykte med henvisning til den britiske loven Defence of the Realm Act 1914 (en krigslov som ga regjeringen vidtrekkende fullmakter) etter at den republikanske redaktøren, Frank Gallagher, anklaget de britiske myndighetene for å lyve om forholdene og behandlingen av republikanske fanger i leiren. Martin, Peter (2008): Censorship in the two Irelands 1922-39, Introduction s.9, Irish Academic Press ISBN 0-7165-2829-0

I oktober ble leiren overfylt av rotter. «Irish prisoners in Frongoch overrun by rats | Century Ireland», Rte.ie.

Leiren ble tømt sent i desember 1916 da David Lloyd George erstattet H.H. Asquith som statsminister.McGuffin (1973), s. 28.

 Minnemarkering 
Den lokale walisiske skolen, Ysgol Bro Tryweryn (en skole hvor walisisk er hovedspråket for læring), står nå der interneringsleiren lå,«About Us», Ysgol Bro Tryweryn men en minneplakett står i nærheten, med inskripsjoner på irsk, walisisk og engelsk.

I 2016, på hundreårsdagen for interneringen av irske fanger i Frongoch, organiserte lokalsamfunnet en rekke minnemarkeringer, og leirens historie ble bredt omtalt.Marking 100 years - Frongoch, Wales - a unique place in Irish history, Easter-rising-frongoch.wales. Arkivert fra originalen den 16. mai 2016.Kennedy, Maev (27. desember 2015): Welsh village summons ghosts of Ireland's revolutionary past, The Guardian. Samme år var det også en utstilling på Irlands nasjonalmuseum. «Launch of ’Frongoch and 1916: Recreating a Lost Landscape’», Digital Repository Ireland. Gjenstander i samlingen deres var blant annet en gælisk fotball tilpasset fra en rugbyball, brukt i kamper i leiren;«GAA: People, Objects & Stories | Decorative Arts & History», National Museum of Ireland. puter laget av Patrick Keegan; «Homemade military puttees, Frongoch, 1916», National Museum of Ireland. blant andre.

 Referanser 

 Litteratur 
 Brennan-Whitmore, W, (1918): With the Irish in Frongoch, Dublin; utgitt på nytt 2013; Mercier Press. ISBN 9781781172124.
 Ebenezer, Lyn (2006): Fron-Goch Camp 1916 - And the Birth of the IRA: And the Birth of the IRA, London: Gwasg Carreg Gwalch, ISBN 978-1845273804
 O'Mahony, Sean (1987): Frongoch: University of Revolution. Dublin: FDR Teoranta.
 McGuffin, John (1973): Internment!, Anvil Books Ltd, Tralee, Ireland

 Eksterne lenker 
 «Gaelic football: Frongoch plaque marks village's links to game», BBC 12. juni 2022
 F«rongoch, Wales - a unique place in Irish history» - et nettsted på engelsk, walisisk og irsk dedikert til Frongoch-leirens historie, også en liste over navnene på irske fanger.
 «Talk: The Rugby Ball used in Gaelic football games by Irishmen held at Frongoch Prison Camp», YouTube

Kategori:Gwynedd
Kategori:Irske opprør